RegioBank - AdviesNet Noord-Nederland B.V.
0512 - 54 54 54
Stationsweg 60, 9201 GP
Wij zijn Adviesnet Noord Nederland. Wij zijn Janet, Rebecca, Wiesje, Agnes, Stefan, Antiena, Wiebo, Erica, Rogier, Hendrika, Jeen, Lienke, Selle en Renee. Wij zijn de mensen van AdviesNet Noord-Nederland; financieel adviseurs met een dien- in plaats van vérdienmodel. ‘Polisie op spoor van Melville-skieters' | Netwerk24
Deur Arisa Janse van Rensburg 24 Januarie 2020 05:41
“Ek wil graag sien dat die oortreders in die Nuwejaar-skietvoorvalle in Melville en die Johannesburgse middestad in hegtenis geneem word. Die polisie het my verseker hulle is warm op hul spoor,” het Makhura Donderdag op ’n teenmisdaadveldtog in Midrand gesê.
Die insittendes van ’n swart BMW-sportnutsvoertuig het op Nuwejaarsdag omstreeks 01:00 vir Samantha Basdew en Liana Petersen voor die Poppy’s-restaurant in Melville doodgeskiet.
Ses mense is ook in die skietery gewond, onder wie die akteur Mortimer Williams, wat in sy heupbeen getref is.
Omstreeks 03:00 is 11 mense by die Mary Fitzgerald-plein in Newtown gewond deur ’n skieter wat van ’n brug af op hulle losgebrand het.
’n Mobiele polisiekantoor staan nou voor die Poppy’s-restaurant in Melville, Johannesburg. Foto: Arisa Janse van Rensburg
Brig. Mathapelo Peters, polisie woordvoerder van Gauteng, sê die twee voorvalle kan in dié stadium nie verbind word nie.
’n Derde soortgelyke voorval het glo voor Nuwejaarsdag in Parkhurst, Johannesburg, plaasgevind, hoewel Peters nie die besonderhede daarvan kon bevestig nie.
Die motorwag wat in die Melville-voorval in die kop geskiet is, het moontlik blywende breinskade. Lerato Molefe (27) se ma, Joyce Nkambule, het Donderdag gesê hy is al verskeie kere geopereer. Hy is steeds in die Helen Joseph-hospitaal in Johannesburg.
“Hy was die broodwinner en ons sukkel baie sonder hom. Ek dink steeds die hele voorval is bitter onregverdig,” sê sy.
Sherwin Basdew, Samantha se man, sê die polisie het nog nie vir hom enige terugvoering oor die saak gegee nie.
Hy was die aand in die kleedkamer toe sy vrou op die sypaadjie voor die restaurant geskiet is.
Die egpaar se kinders van drie en vyf jaar oud is weens die trauma nog nie vanjaar skool toe nie. “Ons probeer aangaan, maar dit is regtig moeilik,” sê Basdew.
Hy sê die gesin sal nie ’n private ondersoek na Samantha se dood doen nie en vertrou dat die polisie hul werk sal doen.
Dean Ebden-Hitzeroth, ’n woordvoerder van Poppy’s, sê dit is moeilik om te bepaal of die voorval ’n impak op die onderneming het omdat Januarie gewoonlik stiller is.
“Ons gereelde klante ondersteun ons baie. Die sigbare polisiëring is natuurlik ook ’n baie goeie ding,” sê hy.
’n Mobiele polisiekantoor staan voor die restaurant.
Meer oor: David Makhura | Johannesburg | Videos | Melville-Skietvoorval | Melville-Skietery
Jolyt hou aan ná 11 skote by partytjie klap
Naam bekend van 2de vrou wat in Melville doodgeskiet is